ਦਲਿਤਾਂ ਨਾਲ ਵਿਤਕਰੇ ਤੇ ਤਸ਼ੱਦਦ ਪਿੱਛੇ ਕੀ ਹੈ ਏਜੰਡਾ?
"ਦਲਿਤਾਂ ਉੱਤੇ ਸਦੀਆਂ ਤੋਂ ਹੀ ਜ਼ੁਲਮ ਤੇ ਵਿਕਤਰਾ ਹੁੰਦਾ ਆਇਆ ਹੈ ਪਰ ਇਹ ਜਬਰ ਜ਼ੁਲਮ ਕੇਂਦਰ ਵਿੱਚ ਭਾਜਪਾ ਦੇ ਸੱਤਾ ਵਿਚ ਆਉਣ ਤੋਂ ਬਾਅਦ ਹੋਰ ਵਧਿਆ ਹੈ।''
ਇਹ ਕਹਿਣਾ ਹੈ ਦਲਿਤ ਤੇ ਕਿਸਾਨ ਕਾਰਕੁਨ ਲਛਮਣ ਸਿੰਘ ਸੇਵੇਵਾਲਾ ਦਾ ਜਿਨ੍ਹਾਂ ਨੇ ਆਪਣੇ ਵਿਚਾਰ ਬੀਬੀਸੀ ਨਾਲ ਗੱਲਬਾਤ ਦੌਰਾਨ ਸਾਂਝੇ ਕੀਤੇ।

ਲਛਮਣ ਸਿੰਘ ਸੇਵੇਵਾਲਾ ਨੇ ਇਹ ਪ੍ਰਤੀਕਰਮ ਇਸੇ ਮਹੀਨੇ ਦੌਰਾਨ ਦਲਿਤ ਭਾਈਚਾਰੇ ਖਿਲਾਫ਼ ਹੋਣ ਵਾਲੀਆਂ ਜ਼ੁਲਮ ਦੀਆਂ ਘਟਨਾਵਾਂ  ਦੇ ਪ੍ਰਤੀਕਰਮ ਵਜੋਂ ਦਿੱਤਾ ਹੈ।

ਲਾੜੇ ਦੇ ਘੋੜੀ ਚੜ੍ਹਨ ਦਾ ਗੁਨਾਹ।

ਐਤਵਾਰ ਨੂੰ ਪ੍ਰਸ਼ਾਂਤ ਸੋਲੰਕੀ ਨਾਂ ਦੇ ਇੱਕ ਦਲਿਤ ਨੌਜਵਾਨ ਨੂੰ ਸਿਰਫ਼ ਇਸ ਕਰਕੇ ਧਮਕੀਆਂ ਮਿਲੀਆਂ ਕਿਉਂਕਿ ਉਹ ਘੋੜੀ 'ਤੇ ਸਵਾਰ ਹੋ ਕੇ ਵਿਆਹ ਕਰਵਾਉਣ ਜਾ ਰਿਹਾ ਸੀ।

ਕਥਿਤ ਉੱਚੀ ਜਾਤੀ ਦੇ ਲੋਕਾਂ ਵੱਲੋਂ ਮਿਲੀਆਂ ਧਮਕੀਆਂ ਕਾਰਨ ਲਾੜੇ ਦਾ ਪਰਿਵਾਰ ਇੰਨਾ ਸਹਿਮ ਗਿਆ ਕਿ ਵਿਆਹ ਪੁਲਿਸ ਨਿਗਰਾਨੀ ਹੇਠ ਕਰਨਾ ਪਿਆ।